માર્ચના પ્રથમ સપ્‍તાહમાં ફુડ એન્‍ડ ડ્રગ દ્ધારા રૂટીન ઈન્‍સ્‍પેકશન પછી કેટલીક ટેકનીકલ ક્ષતિઓને ઘ્‍યાનમાં રાખી અમરેલી રેડક્રોસ સંચાલિત બ્‍લડ બેંક તા. 16 જુનથી બંધ કરેલ. જો કે બ્‍લડ બેન્‍કમાં એ વખતે સ્‍ટોકમાં રહેલ 134 બોટલ બ્‍લડ થેલેસીમિયાના બાળકો અને ઈમરજન્‍સી કેઈસમાં આપવાનું ચાલું રાખવામાં આવેલ. ત્‍યારબાદ તા. રપ/6/ર018ના રોજ કરાયેલ રીપીટ ઈન્‍સ્‍પેકશન બાદ તા. ર8/6/ર018થી અમરેલી બ્‍લડ બેન્‍ક ફરી પૂર્વવત ચાલું થઈ ગઈ છે. બ્‍લડ બેન્‍કની કામગીરી ખુબજ ગંભીર પ્રકારની હોય છે. જેમ કોઈ પ્‍લેનમાં જરાપણ યાંત્રિક ખામી હોય તો તેને નીચે ઉતારી લેવામાં આવે છે. આ લેવલની સાવચેતી બ્‍લડ બેન્‍કના ઓપરેશનમાં રાખવામાં આવતી હોય છે. અમે પણ કોઈ ગફલતમાં રહેવા માંગતા ન હોવાથી 1ર દિવસ માટે બ્‍લડ બેન્‍ક બંધ રાખેલ.